text: Udrykning med hjemmesygeplejersker giver tryghed
  24 maj 2013 kl. 15.55
  Hjemmesygeplejersker, der rykker ud akut, giver tryghed i yderområder, hvor der er langt til ambulancen. Det viser et forsøg fra Tistrup ved Varde.
  I halvandet år har hjemmesygeplejesker med base i Tistrup været med til at rykke ud ved ulykker i de nordlige og vestlige egne af Varde Kommune.
  Og i over 90 % af de tilfælde, hvor hjemmesygeplejerskerne blev tilkaldt, nåede hun frem inden ambulancen.
  Forsøget blev etableret som et supplement i de tyndt befolkede områder, hvor der kan være langt til en ambulance. Nu viser erfaringer at hjemmesygeplejerskerne kan være med til at dække de sorte huller, der er i kommunen på grund af den lange afstand til ambulancen, og derfor bliver ordningen udvidet til at omfatte Agerbæk, der på samme måde er yderligt placeret for ambulancen.
  Det er Region Syddanmark, der betaler ekstraudgifterne ved ordningen. 
  
  Se mere i TV SYD Nyheder kl. 19.30
  